Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило трябва да се проверят в последната версия на документа на ИКЕ на ООН относно статута — TRANS/WP.29/343/, който е на разположение на следния адрес:

http://www.unece.org/trans/main/wp29/wp29wgs/wp29gen/wp29fdocstts.html

Правило № 13 на Икономическата комисия за Европа на Организацията на обединените нации — единни предписания за одобряването на превозни средства от категории M, N и O по отношение на спирането [2016/194]

Включващо всички текстове в сила до:

Притурка 13 към серия изменения 11 — Дата на влизане в сила: 8 октомври 2015 г.

СЪДЪРЖАНИЕ

ПРАВИЛО

ПРИЛОЖЕНИЯ

1. ОБХВАТ

1.1. Настоящото правило се прилага за превозни средства от категории M2, M3, N и O (1) по отношение на спирането (2).

1.2. Настоящото правило не обхваща:

1.3. Оборудването, устройствата, методите и условията, които са изброени в приложение 1, не са обхванати от настоящото правило, като се спазват приложимите предписания от настоящото правило.

2. ОПРЕДЕЛЕНИЯ

За целите на настоящото правило:

3. ЗАЯВЛЕНИЕ ЗА ОДОБРЕНИЕ

3.1. Заявлението за одобряване на тип превозно средство по отношение на спирането се подава от производителя на превозното средство или от негов надлежно упълномощен представител.

3.2. Заявлението се придружава от посочените по-долу документи в три екземпляра със следните данни:

3.3. На техническата служба, провеждаща изпитванията за одобрение, се предоставя превозно средство, представително за подлежащия на одобрение тип превозно средство.

3.4. Органът по одобряването на типа трябва да удостовери наличието на задоволителни мерки за осигуряване на ефективен контрол на съответствието на производството преди издаването на одобрение на типа.

4. ОДОБРЕНИЕ

4.1. Ако типът превозно средство, представено за одобрение съгласно настоящото правило, отговаря на изискванията от точки 5 и 6 по-долу, за съответния тип превозно средство се издава одобрение.

4.2. На всеки одобрен тип се присвоява номер на одобрението. Първите му две цифри (понастоящем 11) указват серията от изменения, включваща най-новите основни технически изменения, направени по правилото към момента на издаване на одобрението. Една и съща страна по Спогодбата не може да присвоява един и същи номер на същия тип превозно средство, оборудван с друг тип спирачна уредба, или на друг тип превозно средство.

4.3. Съобщение за одобрение, отказ или разширение на одобрение на тип превозно средство съгласно настоящото правило трябва да бъде изпратено на страните по Спогодбата, прилагащи настоящото правило, чрез формуляр, съответстващ на образеца от приложение 2 към настоящото правило, и чрез обобщение на информацията, съдържаща се в документите, посочени в точки 3.2.1 — 3.2.4 по-горе, като предоставените от заявителя на одобрение чертежи в подходящ мащаб са във формат, който не надхвърля A4 (210 × 297 mm), или са сгънати до този формат.

4.4. Върху всяко превозно средство, съответстващо на одобрен по настоящото правило тип, на явно и леснодостъпно място, упоменато във формуляра за одобрение, се нанася международна маркировка, която се състои от:

4.5. Ако превозно средство от категории M2 и M3 обаче е било одобрено съгласно предписания от приложение 4, точка 1.8 от настоящото правило, след номера на правилото се поставя буквата М.

4.6. Ако превозното средство съответства на тип превозно средство, одобрен по едно или няколко правила, приложени към Спогодбата, в държавата, издала одобрението по настоящото правило, не е необходимо да се повтаря символът, указан в точка 4.4.1; в такъв случай номерът на правилото, номерата на одобрението и допълнителните обозначения на всички правила, съгласно които е било издадено одобрението в страната, издаваща одобрение съгласно настоящото правило, се разполагат във вертикални колони вдясно от символа, предписан в точка 4.4.1 по-горе.

4.7. Маркировката за одобрение трябва да бъде ясна,четлива и незаличима.

4.8. Маркировката за одобрение се поставя близо до табелката с данни на превозното средство или върху нея.

4.9. Приложение 3 към настоящото правило дава примери за оформлението на маркировки за одобрение.

5. СПЕЦИФИКАЦИИ

5.1. Общи положения

5.1.1. Спирачна уредба

5.1.1.1. Спирачната уредба се проектира, конструира и монтира така, че да позволява при нормална експлоатация на превозното средство, независимо от вибрациите, на които може да бъде подложено, да съответства на изискванията на настоящото правило.

5.1.1.2. По-специално, спирачната уредба се проектира, конструира и монтира така, че да може да бъде устойчива на корозията и стареенето, на които е изложена.

5.1.1.3. Спирачните накладки не трябва да съдържат азбест.

5.1.1.4. Магнитни или електрически полета, включително линията за електрическо управление, не трябва да въздействат неблагоприятно на ефективността на спирачните уредби. Това се доказва чрез изпълняване на техническите изисквания и спазване на преходните разпоредби на Правило № 10, като се прилагат:

5.1.1.5. Сигналът за открита неизправност трябва да може да прекъсва моментно (< 10 ms) командния сигнал за управлението, при условие че това не понижава спирачната ефективност.

5.1.2. Функции на спирачната уредба

Спирачното оборудване, определено в точка 2.3 от настоящото правило, трябва да изпълнява следните функции:

5.1.3. Съединения за пневматични спирачни уредби между моторни превозни средства и ремаркета

5.1.3.1. Съединенията от пневматичните спирачни уредби между моторните превозни средства и ремаркетата трябва да съдържат според условията на точка 5.1.3.1.1, 5.1.3.1.2 или 5.1.3.1.3:

5.1.3.2. Линията за електрическо управление на моторното превозно средство трябва да осигурява информация относно възможността, тя да удовлетворява изискванията от точка 5.2.1.18.2, без използването на пневматична захранваща линия. Тя също така осигурява информация за това, оборудвана ли е тя съгласно точка 5.1.3.1.2 с две линии за управление, или съгласно точка 5.1.3.1.3 само с една линия за електрическо управление.

5.1.3.3. Моторно превозно средство, оборудвано съгласно точка 5.1.3.1.3, трябва да разпознава като несъвместимо теглително-прикачното устройство на ремаркето, оборудвано в съгласно точка 5.1.3.1.1. Когато такива превозни средства са електрически свързани чрез линията за електрическо управление на теглещото превозно средство, водачът се предупреждава чрез червен светлинен предупредителен сигнал, посочен в точка 5.2.1.29.1.1, и когато уредбата е захранена, спирачките на теглещото превозно средство трябва да се задействат автоматично. Това задействане на спирачките трябва да осигури поне предписаната ефективност на ръчната спирачка, посочена в точка 2.3.1 от приложение 4 към настоящото правило

5.1.3.4. В случай на моторно превозно средство, оборудвано с две линии за управление, както е определено в точка 5.1.3.1.2, когато е електрически свързано с ремарке, което също е оборудвано с две линии за управление, трябва да бъдат изпълнени следните разпоредби:

5.1.3.5. Ремаркето може да е оборудвано в съответствие с точка 5.1.3.1.3, при условие че то се използва само присъединено към моторно превозно средство с линия за електрическо управление, която удовлетворява изискванията от точка 5.2.1.18.2. Във всеки друг случай на ремарке с електрическо свързване спирачките на ремаркето трябва да се задействат автоматично или да остават задействани. Водачът трябва да бъде предупреждаван посредством отделен жълт предупредителен сигнал, посочен в точка 5.2.1.29.2.

5.1.3.6.1. Възможността за използване на съобщения, определена в ISO 11992-2:2003, включително изменение 1:2007, е специфицирана в приложение 16 към настоящото правило съответно за теглещото превозно средство и ремаркето.

5.1.3.6.2. Функционалната съвместимост на теглещите и прикачните превозни средства, оборудвани с определените по-горе линии за електрическо управление, трябва да бъде оценена по време на одобряването на типа, като се проверява дали са изпълнени съответните разпоредби от ISO 11992:2003, включително ISO 11992-2:2003 и изменението му 1:2007, части 1 и 2. В приложение 17 към настоящото правило е даден пример на изпитвания, които могат да бъдат използвани за извършването на тази оценка.

5.1.3.6.3. Когато моторно превозно средство е оборудвано с линия за електрическо управление и е електрически свързано с ремарке, също така оборудвано с линия за електрическо управление, в случай на продължително отпадане (> 40 ms) на линията за електрическо управление, отпадането трябва да се открива от моторното превозно средство и водачът трябва да бъде предупреждаван посредством жълтия предупредителен сигнал, определен в точка 5.2.1.29.1.2, когато тези превозни средства са съединени чрез линия за електрическо управление.

5.1.3.7. Когато задействането на ръчната спирачка на моторното превозно средство задейства и спирачната уредба на ремаркето, което се допуска в съответствие с точка 5.1.2.3, тогава трябва да се спазват следните допълнителни изисквания:

5.1.3.8. Не се допускат устройства за изключване, които не се задействат автоматично.

5.1.3.9. В случай на състав от влекач и полуремарке, гъвкавите тръбопроводи и кабели трябва да са част моторното превозно средство. Във всички останали случаи гъвкавите тръбопроводи и кабели трябва да са част от ремаркето.

В случай на автоматичен съединител, това изискване по отношение на принадлежността на гъвкавите тръбопроводи и кабели не се прилага.

5.1.4. Разпоредби за периодична техническа проверка на спирачните уредби.

5.1.4.1. Трябва да бъде възможно да се оцени износването на елементите на работната спирачка, които са подложени на износване, напр. спирачни накладки и барабани/дискове (в случай на барабани или дискове по време на периодичната техническа проверка може да не е необходимо извършването на оценка на износването). Методът, чрез който това може да се осъществи, е определен в точки 5.2.1.11.2 и 5.2.2.8.2 от настоящото правило.

5.1.4.2. За целите на определянето на действителните спирачни усилия на всяка ос на превозното средство с пневматична спирачна уредба, се изисква наличието на връзки за измерване на налягането на въздуха:

5.1.4.3. Достъпът до необходимите връзки за измерване на налягането не трябва да се затруднява от направени изменения и монтиране на принадлежности, или от самата каросерия на превозното средство.

5.1.4.4. Трябва да бъде възможно да се генерират максимални спирачни усилия при статични условия на движеща се пътека или барабанен изпитвателен стенд за спирачки.

5.1.4.5. Данни за спирачните уредби:

5.1.4.6. Еталонни спирачни усилия

5.1.4.6.1. Трябва да се определят еталонните спирачни усилия за превозни средства с пневматични спирачки, като се използва барабанен изпитвателен стенд.

5.1.4.6.2. Трябва да се определят еталонните спирачни усилия за налягане в спирачния изпълнителен механизъм в обхвата от 100 kPa до налягането, получено при условията на изпитване тип 0 за всяка ос. Заявителят за одобрение на тип трябва да посочи еталонните спирачни усилия в обхвата на налягането в изпълнителния механизъм на спирачната уредба, като се започне от 100 kPa. Тези данни трябва да се предоставят от производителя на превозното средство съгласно точка 5.1.4.5.1 по-горе.

5.1.4.6.3. Трябва да бъдат декларирани такива еталонни спирачни усилия, че превозното средство да може да развива интензивност на спиране, еквивалентна на определената в приложение 4 към настоящото правило за съответното превозно средство (50 % в случай на превозни средства от категории M2, M3, N2, N3, O3 и O4, с изключение на полуремаркета, 45 % в случай на полуремаркета), когато измереното на барабанен изпитвателен стенд усилие на всяка ос, независимо от натоварването, е не по-малко от еталонното спирачно усилие за налягане в спирачния изпълнителен механизъм в рамките на обявения обхват на работното налягане (9).

5.1.4.7. Трябва да е възможно да се правят чести и прости проверки на изправното работно състояние на сложните електронни системи, които управляват спирането. Ако е необходима специална информация, тя се предоставя без ограничения.

5.1.4.7.1. Когато работното състояние на сложните електронни системи се показва с помощта на предупредителни сигнали, както е посочено в настоящото правило, трябва да бъде възможно то да се потвърждава при периодичните технически проверки чрез визуално наблюдение на предупредителните сигнали при включване на захранването.

5.1.4.7.2. Към момента на одобрение на типа, при спазване на принципа на поверителност, се представя описание на средствата, които служат за защита срещу непозволена промяна на работата на средствата за проверка, избрани от производителя (напр. предупредителен сигнал).

Като алтернатива, това изискване за защита се смята за изпълнено, когато е налице спомагателно средство за проверка на изправното работно състояние.

5.1.5. По отношение на аспектите на надеждността на всички сложни електронни системи за управление на превозното средство, които осигуряват или представляват част от предаването на управлението на функцията „спиране“, включително тези, които използват спирачна(и) уредба(и) за автоматично спиране или избирателно спиране, се прилагат изискванията на приложение 18.

Системите или функциите обаче, които използват спирачната уредба като средство за постигане на цел от по-високо ниво, са предмет на приложение 18 само доколкото пряко влияят на системата на спирачната уредба. Ако са налице такива системи, те не трябва да бъдат изключвани по време на изпитването за одобряване на типа спирачна уредба.

5.2. Характеристики на спирачните уредби

5.2.1. Превозни средства от категории M2, M3 и N

5.2.1.1. Комплектът от спирачни уредби, с които е оборудвано превозното средство, трябва да удовлетворява изискванията, определени за работната, аварийната и ръчната спирачни уредби.

5.2.1.2. Уредбите, които осигуряват работно и аварийно спиране и спиране при паркиране могат да имат общи елементи, при условие че изпълняват следните условия:

5.2.1.3. Когато работната и аварийната спирачни уредби имат отделни органи за управление, тяхното едновременно задействане не трябва да води до отказ на работната и аварийната спирачни уредби, нито когато и двете спирачни уредби са в изправно състояние, нито когато едната от тях е неизправна.

5.2.1.4. При неизправност на някоя част от задействането на работната спирачна уредба и задействане на нейния орган за управление, тя трябва да осигурява спирането на достатъчен брой колела независимо от наличието или липсата на връзка с аварийната спирачна уредба; Колелата се подбират така, че остатъчната ефективност на работната спирачна уредба да удовлетворява изискванията, посочени в точка 2.4 от приложение 4 към настоящото правило.

5.2.1.4.1. Предходните изисквания обаче не се прилагат за влекачи на полуремаркета, когато задействането на работната спирачна уредба на полуремаркето е независимо от задействането на работната спирачна уредба на влекача.

5.2.1.4.2. Водачът трябва да бъде предупреждаван за неизправност на част от системата за хидравлично задействане чрез устройство, включващо червен предупредителен сигнал, посочен в точка 5.2.1.29.1.1. Подаването на светлинен сигнал от това устройство се допуска и когато нивото на спирачната течност в резервоара е под определено от производителя ниво.

5.2.1.5. Когато се използва енергия, различна от мускулната енергия на водача, не е необходимо да има повече от един източник на енергия (хидравлична помпа, въздушен компресор за въздух и др.), но начинът на задействане на устройството, представляващо този източник, трябва да бъде достатъчно надежден.

5.2.1.5.1. В случай на неизправност на част от задействането на спирачната уредба, захранването на незасегнатата от неизправността част трябва да продължи да бъде осигурявано, ако това е необходимо за спиране на превозното средство, с предписаната за аварийно спиране степен на ефективност. Това условие трябва да бъде удовлетворено чрез устройства, които могат лесно да бъдат приведени в действие, когато превозното средство е на място, или по автоматичен път.

5.2.1.5.2. Освен това устройствата за натрупване на енергия, които са разположени след това устройство по кръга, трябва да бъдат такива, че в случай на неизправност в захранването, след четирикратно пълно задействане на органа за управление на работната спирачка съгласно условията в точка 1.2 от приложение 7 към настоящото правило, при петото задействане да бъде все още възможно спирането на превозното средство с предписаната ефективност за аварийно спиране.

5.2.1.5.3. Смята се че при хидравлични спирачни уредби със запасена енергия тези разпоредби са спазени, ако са удовлетворени изискванията от точка 1.2.2 от част В от приложение 7 към настоящото правило.

5.2.1.6. Изискванията от точки 5.2.1.2, 5.2.1.4 и 5.2.1.5 от настоящото правило трябва да бъдат спазени, без да се използва автоматично устройство от вид, чиято неефективност би могла да остане незабелязана поради факта, че части, които обикновено са в неработно положение, се задействат само в случай на неизправност в спирачната уредба.

5.2.1.7. Работната спирачна уредба трябва да действа на всички колела на превозното средство и да разпределя действието си между осите по подходящ начин.

5.2.1.7.1. За да се избегне блокиране на колелата или повърхностно встъкляване на спирачните накладки при превозни средства с повече от две оси, спирачното усилие върху определени оси може автоматично да се свежда до нула, когато превозното средство превозва значително намален товар, при условие че превозното средство отговаря на всички изисквания за ефективност, които са предписани в приложение 4 към настоящото правило.

5.2.1.7.2. В случай на превозни средства от категория N1, оборудвани с електрическа уредба за рекуперативно спиране от категория В, подаването на енергия от други източници на спиране може да се регулира във времето така, че да позволи самостоятелното задействане на електрическата уредба за рекуперативно спиране, ако са изпълнени следните две условия:

5.2.1.8. Действието на работната спирачна уредба се разпределя между колелата на една и съща ос симетрично на средната надлъжна равнина на превозното средство. Трябва да бъде обявено наличието на компенсиране и на функции, като тази против блокиране на колелата, които могат да причинят отклонения от симетричното разпределение.

5.2.1.8.1. Когато влошаването на характеристиките на спирачната уредба или повреда в нея се компенсират посредством задвижването с електрическо управление, това трябва да се указва на водача посредством жълтия предупредителен сигнал, определен в точка 5.2.1.29.1.2. Това изискване се прилага за всички условия на натоварване, когато компенсирането надвишава следните граници:

5.2.1.8.2. Определеното по-горе компенсиране се допуска единствено когато началното задействане на спирачките е направено при скорост на превозното средство, която е по-голяма от 10 km/h.

5.2.1.9. Неизправности в задвижването с електрическо управление не трябва да предизвикват задействане на спирачките противно на намеренията на водача.

5.2.1.10. Работната и аварийната спирачна уредба и ръчната спирачка трябва да действат върху спирачни повърхности на части, постоянно свързани към колелата чрез елементи с достатъчна якост.

Когато спирачният момент на дадена ос или оси се осигурява от спирачна уредба, работеща на принципа на триенето, и електрическа уредба за рекуперативно спиране от категория В, се допуска изключването на последната, при условие че източникът на спиране, действащ на принципа на триенето, остава постоянно включен и е способен да осигурява компенсирането, посочено в точка 5.2.1.7.2.1.

В случай на кратки преходни периоди на изключване обаче се приема непълно компенсиране, като в рамките на 1s това компенсиране трябва да е достигнало поне 75 процента от своята крайна стойност.

Независимо от това, във всички случаи постоянно включеният източник на спиране, действащ на принципа на триенето, трябва да гарантира, че работната и аварийната спирачна уредба продължават да работят с предписаната степен на ефективност.

Разединяването на спирачните повърхности на ръчната спирачка се допуска единствено при условие че разединяването се управлява само от водача от неговото място чрез система, която не може да бъде приведена в действие от изтичане на спирачна течност.

5.2.1.11. Износването на спирачките трябва да може лесно да се компенсира посредством система за ръчно или автоматично регулиране. Освен това управлението и елементите на задействане и на спирачките трябва да имат свободен ход и, ако е необходимо, подходящ начин за компенсиране, така че при загряване на спирачките или след определена степен на износване на спирачните накладки да се осигурява ефективно спиране, без да се налага незабавно регулиране.

5.2.1.11.1. Регулирането на износването на работните спирачки трябва да бъде автоматично. Монтирането на устройства за автоматично регулиране на спирачката обаче не е задължително за превозните средства с висока проходимост от категории N2 и N3, и за задните спирачки на превозни средства от категория N1. Устройствата за автоматично регулиране на спирачката трябва да са такива, че след последователно загряване и охлаждане на спирачките, да продължават да осигуряват свободния ход, определен в точка 1.5.4 от приложение 4, след изпитване от тип I, също определено в това приложение.

5.2.1.11.2. Проверка на износването на триещите елементи на работната спирачка

5.2.1.11.2.1. Трябва да бъде възможно лесното извършване на оценка на износването на накладките на работната спирачка отстрани или под превозното средство, без да бъдат сваляни колелата, като се предвидят подходящи отвори за проверка или по друг начин. Това може да бъде постигано, като се използват обикновени стандартни сервизни инструменти или обичайно оборудване за контрол на превозни средства.

Като алтернативен вариант, се допуска датчик на всяко колело (сдвоените колела се смятат за едно колело), който предупреждава водача на мястото му за управление за необходимостта от смяна на накладките. В случай на светлинно предупреждение може да бъде използван жълтият предупредителен сигнал, определен в точка 5.2.1.29.1.2 по-долу.

5.2.1.11.2.2. Оценката на износването на повърхностите на триене на спирачните дискове или барабани може да се извърши или само чрез пряко измерване на конкретния елемент, или чрез проверка на показателите на износване на произволен диск или барабан, което може да наложи известна степен на разглобяване. Следователно към момента на одобряването на типа производителят на превозното средство трябва да определи следното:

Тази информация се предоставя без ограничения, напр. в ръководството за експлоатация на превозното средство или в запис с електронни данни.

5.2.1.12. В спирачните уредби с хидравлично задействане отворите за пълнене на резервоарите със спирачна течност трябва да бъдат леснодостъпни; освен това резервоарите, съдържащи запас от спирачна течност, трябва да бъдат проектирани и конструирани така, че да бъде лесно да се проверява нивото на спирачната течност, без да се налага отварянето им. Ако последното условие не е изпълнено, предупредителният червен сигнал, определен в точка 5.2.1.29.1.1 по-долу, трябва да привлече вниманието на водача към всеки спад на нивото на спирачната течност в резервоара, който може да доведе до неизправност на спирачната уредба. Видът спирачна течност, която се използва в спирачни уредби с хидравлично задействане, се обозначава със означение в съответствие с фигура 1 или 2 в стандарт ISO 9128:2006. Символът и маркировката трябва да бъдат незаличими и поставени на видно място в границите на 100 mm от отворите за пълнене на резервоарите за спирачна течност; производителят може да предостави допълнителна информация.

5.2.1.13. Предупредително устройство

5.2.1.13.1. Всяко превозно средство, оборудвано с работна спирачка, задействана от резервоар за сгъстен въздух, трябва, когато предписаната ефективност за аварийно спиране не може да бъде постигната с тази спирачка без използване на запасената енергия, да бъде снабдено, освен с манометър, когато такъв е наличен, с предупредително устройство, което подава светлинен или звуков сигнал, когато запасената енергия в която и да е част на уредбата спадне до стойност, при която, без дозареждане на резервоара и независимо от натоварването на превозното средство, след четирикратно пълно задействане на органа за управление на работната спирачка да е възможно той да се задейства за пети път и да се постигне предписаната за аварийно спиране ефективност (ако задействането на работната спирачка е изправно и спирачките са регулирани на възможно най-малка хлабина). Това предупредително устройство трябва да бъде пряко и постоянно включено в електрическата верига. Когато двигателят работи при нормални експлоатационни условия и няма повреди в спирачната уредба, какъвто е случаят при изпитванията за одобрение на тип, предупредителното устройство не трябва да подава никакъв сигнал, освен в случаите, в които е необходимо да се зареди(заредят) акумулаторът (акумулаторите) на енергия след пускане на двигателя. Като светлинен предупредителен сигнал се използва червеният предупредителен сигнал, определен в точка 5.2.1.29.1.1 по-долу.

5.2.1.13.1.1. В случай на превозни средства обаче, за които се смята, че съответстват само на изискванията от точка 5.2.1.5.1 от настоящото правило, тъй като спазват изискванията от точка 1.2.2 от част В от приложение 7 към настоящото правило, предупредителното устройство трябва освен светлинният да включва и звуков сигнал. Не е необходимо тези устройства да работят едновременно, при условие че всяко от тях отговаря на горните условия и звуковият сигнал не се задейства преди светлинния. Като светлинен предупредителен сигнал се използва червеният предупредителен сигнал, определен в точка 5.2.1.29.1.1 по-долу.

5.2.1.13.1.2. Това звуково устройство може да се изключва, когато е задействана ръчната спирачка и/или, по избор на производителя, в случай на автоматична предавателна кутия — лостът за превключване на предавките е в положение „паркиране“.

5.2.1.14. Без да се засягат изискванията от точка 5.1.2.3 от настоящото правило, когато за действието на спирачната уредба е необходим допълнителен източник на енергия, запасът от енергия трябва да бъде такъв, че при спиране на двигателя или неизправност на средството за задействане на източника на енергия спирачната ефективност да е достатъчна да позволи спирането на превозното средство при предписаните условия. Освен това, ако мускулното усилие, упражнявано от водача върху ръчната спирачна уредба, се усилва чрез допълнително сервоустройство, привеждането в действие на ръчната спирачна уредба трябва да се осигури срещу неизправност на сервоустройството, ако е необходимо, чрез използването на акумулатор на енергия, който е независим от акумулатора, който обикновено се използва за захранване на сервоустройството. Това може да бъде запасът от енергия, предназначен за работната спирачна уредба.

5.2.1.15. В случай на моторно превозно средство, за което е разрешено да се прикачва ремарке, оборудвано със спирачка, която се управлява от водача на теглещото превозно средство, работната спирачна уредба на теглещото превозно средство трябва да е оборудвана с устройство, което е така проектирано, че при неизправност на спирачната уредба на ремаркето или при скъсване на въздухопровода (или друга такава използвана връзка) между теглещото превозно средство и ремаркето, да продължава да е възможно спиране на теглещото превозно средство с предписаната ефективност за аварийно спиране; съответно се препоръчва по-специално устройството да е монтирано на теглещото превозно средство.

5.2.1.16. Допълнителното пневматично/хидравлично оборудване трябва да бъде захранвано с енергия така, че по време на работата му да могат да бъдат достигнати предписаните стойности за отрицателно ускорение, като дори в случай на повреда в източника на енергия, действието на допълнителното оборудване да не позволява запасите от енергия, захранващи спирачните уредби, да спаднат под нивото, посочено в точка 5.2.1.13 по-горе.

5.2.1.17. Работната спирачна уредба на ремаркета от категория O3 или O4 трябва да бъде от тип с непрекъснато или полунепрекъснато действие.

5.2.1.18. В случай на превозно средство, за което е разрешено да тегли ремарке от категория O3 или O4, неговата спирачна уредба трябва да удовлетворява следните условия:

5.2.1.19. В случай на моторно превозно средство, оборудвано да тегли ремарке с електрическа спирачна уредба, съгласно точка 1.1 от приложение 14 към настоящото правило, трябва да бъдат спазени следните изисквания:

5.2.1.20. В случай на пневматична работна спирачна уредба, състояща се от два или повече независими дяла, всякакво пропускане между дяловете преди или след органа за управление трябва да се изпуска постоянно в атмосферата.

5.2.1.21. В случай на моторно превозно средство, за което е разрешено да тегли ремарке от категории О3 или О4, работната спирачна уредба на прикачното превозно средство може да се управлява само заедно с работната, аварийната или ръчната спирачна уредба на теглещото превозно средство. Допуска се обаче автоматично задействане на спирачките на ремаркето, когато теглещото превозно средство автоматично привежда в действие спирачките на ремаркето с единствената цел да се стабилизира превозното средство.

5.2.1.22. В съответствие с приложение 13 към настоящото правило моторните превозни средства от категории M2, M3, N2 и N3 с не повече от четири оси трябва да бъдат оборудвани със системи против блокиране на колелата от категория 1.

5.2.1.23. На моторните превозни средства, при които е разрешено тегленето на оборудвано със система против блокиране на колелата ремарке, на задвижването с електрическо управление трябва да бъде монтирано едното от следните две устройства, или и двете такива устройства:

5.2.1.24. Допълнителни изисквания за превозни средства от категории M2, N1 и категория N2< 5 t, оборудвани с електрическа уредба за рекуперативно спиране от категория А:

5.2.1.25. Допълнителни изисквания за превозни средства от категории M2, N1 и категория N2 < 5 t, оборудвани с електрическа уредба за рекуперативно спиране от категория В:

5.2.1.26. Специални допълнителни изисквания за електрическото задвижване на ръчната спирачка

5.2.1.26.1. В случай на неизправност в електрическото задвижване трябва да е предотвратено всякакво нецеленасочено привеждане в действие на ръчната спирачна уредба.

5.2.1.26.2. В случай на електрическа неизправност трябва да бъдат изпълнени следните изисквания, както е посочено:

5.2.1.26.3. Допълнителното оборудване може да се захранва от електрическото задвижване на ръчната спирачна уредба, при условие че захранващата енергия е достатъчна, за да позволява привеждане в действие на ръчната спирачна уредба като допълнение към електрическите товари на превозното средство в състояние на пълна изправност. Освен това, когато акумулаторът на енергия се използва също и от работната спирачна уредба, се прилагат изискванията от точка 5.2.1.27.7.

5.2.1.26.4. След изключването на ключа за запалване (пускане) на двигателя, който управлява захранването на спирачното оборудване с електрическа енергия, и/или изваждането на ключа, трябва да се запази възможността за задействане на ръчната спирачна уредба, като освобождаването ѝ трябва да е блокирано.

5.2.1.27. Специални допълнителни изисквания към работни спирачни уредби със задвижване с електрическо управление

5.2.1.27.1. При освободена ръчна спирачка работната спирачна уредба трябва да може да развива общо статично спирачно усилие, най-малко равно на това, което се изисква при изпитване тип 0, дори когато ключът за запалване (пускане) на двигателя е изключен и/или е изваден. В случай на моторни превозни средства, за които е разрешено да теглят ремарке от категория O3 или O4, превозните средства трябва да осигуряват пълен сигнал за управление на работната спирачна уредба на ремаркето. Под това трябва да се разбира, че задвижването на работната спирачна уредба разполага с достатъчен запас от енергия.

5.2.1.27.2. Възникването на единична кратковременна неизправност (< 40 ms) в задвижването с електрическо управление (напр. прекъсване на сигнала или грешка в базата данни), не трябва да се отразява съществено върху ефективността на работната спирачка.

5.2.1.27.3. При необходимост водачът трябва да бъде информиран чрез червен или жълт предупредителен сигнал, посочени съответно в точки 5.2.1.29.1.1 и 5.2.1.29.1.2, за неизправност в задвижването с електрическо управление (12) (но не и в неговия акумулатор на енергия), която влияе на функциите и ефективността на системите, разглеждани в настоящото правило. Когато предписаната ефективност на работната спирачка повече не може да бъде осигурена (червен предупредителен сигнал), водачът трябва веднага да бъде предупреждаван за настъпването на неизправности, произтичащи от прекъсване на електрическата верига (напр. скъсване, разединяване) и предписаната остатъчна спирачна ефективност трябва да се осигури чрез задействането на органа за управление на работната спирачка в съответствие с точка 2.4 от приложение 4 към настоящото правило. Тези изисквания не трябва да се тълкуват като отклонение от изискванията за помощната спирачна уредба.

5.2.1.27.4. Моторно превозно средство, електрически свързано с ремарке чрез линия за електрическо управление, трябва да осигурява ясно предупреждение на водача всеки път, когато от ремаркето постъпва информация за неизправност, представляваща спадане на запасената енергия в част на работната спирачна уредба на ремаркето под нивото на предупреждение, посочено в точка 5.2.2.16 по-долу. Подобно предупреждение също така трябва да се осигурява, когато продължително отпадане (> 40ms) на задвижването с електрическо управление на ремаркето (без неговия акумулатор на енергия) възпрепятства достигането на предписаната ефективност на работната спирачка на ремаркето, както е посочено в точка 5.2.2.15.2.1 по-долу. За тази цел трябва да бъде използван червеният предупредителен сигнал, посочен в точка 5.2.1.29.2.1.

5.2.1.27.5. В случай на неизправност в източника на енергия за задвижването с електрическо управление, целият обхват на управление на работната спирачна уредба трябва да бъде гарантиран от номиналното ниво на запаса от енергия и след двадесет последователни пълни задействания на органа за управление на работната спирачка. При всяко задействане по време на изпитване, органът за управление трябва да остава напълно натиснат в продължение на 20 s и изключен в продължение на 5 s. Трябва да се смята, че по време на горепосоченото изпитване задвижването разполага с достатъчен запас от енергия, който осигурява пълното задействане на работната спирачна уредба. Това изискване не трябва да се тълкува като отклонение от изискванията на приложение 7.

5.2.1.27.6. Когато напрежението на акумулаторната батерия спадне под стойността, определена от производителя, при която повече не може да се осигурява предписаната ефективност на работната спирачка и/или при която чрез нито един от най-малко два независими кръга на работната спирачка не може да се постигне предписаната аварийна спирачна ефективност, трябва да се включи червеният предупредителен сигнал, посочен в точка 5.2.1.29.1.1. След включването на предупредителния сигнал трябва да има възможност, чрез задействане на органа за управление на работната спирачка, да се постигне поне аварийната спирачна ефективност, предписана в точка 2.4 от приложение 4 към настоящото правило. Трябва да се смята, че задвижването на работната спирачна уредба разполага с достатъчен запас от енергия. Това изискване не трябва да се тълкува като отклонение от изискванията за аварийната спирачна уредба.

5.2.1.27.7. Ако допълнителното оборудване се захранва от същия енергиен запас като задвижването с електрическо управление, то при честота на въртене на двигателя не повече от 80 % от честотата на въртене при максимална мощност, трябва да се гарантира подаването на достатъчно енергия за постигане на предписаните стойности на отрицателното ускорение или чрез осигуряване на захранване, позволяващо да се предотврати намаляването на този запас, или чрез изключване на предварително избрани части от допълнителното оборудване, при напрежение над критичната стойност, посочена в точка 4.1.6, така че да се предотврати допълнително намаляване на този запас. Спазването на това изискване може да се докаже чрез изчисление или чрез реално изпитване. При превозни средства, за които е разрешено тегленето на ремарке от категория О3 или О4, потреблението на енергия на ремаркето трябва да се отчита с помощта на товар от 400 W. Тази точка не се прилага за превозни средства, при които предписаните стойности на отрицателното ускорение могат да бъдат достигнати без използване на електрическа енергия.

5.2.1.27.8. Ако допълнителното оборудване се захранва с енергия от задвижването с електрическо управление, трябва да са изпълнени посочените по-долу изисквания.

5.2.1.27.8.1. В случай на неизправност в източника на енергия на движещо се превозно средство, енергията в акумулатора на енергия трябва да е достатъчна за задействане на спирачките чрез органа за управление.

5.2.1.27.8.2. В случай на неизправност в източника на енергия, докато превозно средство стои на място и ръчната спирачка е задействана, енергията в акумулатора на енергия трябва да е достатъчна за включване на светлините, дори когато се използват спирачките.

5.2.1.27.9. В случай на неизправност в задвижването с електрическо управление на работната спирачна уредба на теглещото превозно средство, оборудвано с линия за електрическо управление съгласно точка 5.1.3.1.2 или 5.1.3.1.3, трябва да се осигури възможност за пълно задействане на спирачките на ремаркето.

5.2.1.27.10. В случай на неизправност в задвижването с електрическо управление на ремарке, електрически свързано само чрез линия за електрическо управление съгласно точка 5.1.3.1.3, спирането на ремаркето трябва да се осигури съгласно точка 5.2.1.18.4.1. Това се прилага всеки път, когато от ремаркето постъпва сигнал „заявка за спиране поради прекъсване на захранващия тръбопровод“ по частта от линията за електрическо управление, предназначена за предаване на данни, или в случай на продължително отсъствие на предаване на данни. Настоящата точка не трябва да се прилага за моторни превозни средства, които не могат да бъдат използвани с ремаркета, електрически свързани само чрез линия за електрическо управление, както е описано в точка 5.1.3.5.

5.2.1.28. Специални изисквания за регулатора на взаимната връзка

5.2.1.28.1. Регулатор на взаимната връзка е разрешен само на теглещото превозно средство.

5.2.1.28.2. С действието си регулаторът на взаимната връзка трябва да намали разликата в стойностите на динамична интензивност на спиране на теглещите превозни средства и ремаркетата. Работата на регулатора на взаимната връзка трябва да бъде проверена по време на одобряването на типа. Методът, по който се извършва тази проверка, трябва да се съгласува между производителя на превозното средство и техническата служба, като методът за оценка и резултатите се прилагат към протокола за одобрение на типа.

5.2.1.28.2.1. Регулаторът на взаимната връзка може да управлява интензивността на спиране TM/PM и/или съответстващата(ите) заявена(и) стойност(и) за спирачното усилие на ремаркето. В случай на теглещо превозно средство, оборудван с две линии на управление съгласно точка 5.1.3.1.2 по-горе, и двата сигнала трябва да се регулират по един и същи начин.

5.2.1.28.2.2. Регулаторът на взаимната връзка не трябва да предотвратява използването на максимално възможното спирачно налягане (налягания).

5.2.1.28.3. Превозното средство трябва да изпълнява изискванията за съвместимост на натоварването от приложение 10, но за постигане на целите по точка 5.2.1.28.2, превозното средство може да се отклонява от тези изисквания, когато действа регулаторът на взаимната връзка.

5.2.1.28.4. При възникване на неизправност в регулатора на взаимната връзка, тя трябва да бъде открита и водачът да бъде предупреден за нея, като се използва жълтият предупредителен сигнал, посочен в точка 5.2.1.29.1.2. В случай на неизправност трябва да бъдат изпълнени съответните изисквания от приложение 10.

5.2.1.28.5. Компенсирането посредством системата на регулатора на взаимната връзка трябва да се указва посредством жълтия предупредителен сигнал, определен в точка 5.2.1.29.1.2, ако компенсирането се отличава с повече от 150 kPa от номиналната заявена стойност, определена в точка 2.28.3 до гранична стойност за pm 650 kPa (или еквивалентна заявена стойност в цифров вид). Над нивото 650 kPa се подава предупредителен сигнал, когато компенсирането измества работната точка извън областта на съвместимост при състояние с товар, определена в приложение 10 за моторно превозно средство.

Диаграма 1

Теглещо превозно средство за ремаркета (без полуремаркета)

Диаграма 2

Влекачи за полуремаркета

5.2.1.28.6. От системата за регулиране на взаимната връзка трябва да се управляват само спирачните усилия, които се осигуряват от работната спирачна уредба на моторното превозно средство и ремаркето. Спирачните усилия, възникващи в резултат от действието на допълнителните спирачни уредби, не трябва да се компенсират от работната спирачна уредба на моторното превозно средство или ремаркето. Приема се, че допълнителните спирачни уредби не са част от работните спирачни уредби.

5.2.1.29. Предупредителни сигнали при неизправност и повреда в спирачката

Общите изисквания за светлинните предупредителни сигнали, чието предназначение е да указват на водача някои конкретни неизправности (или повреди) в спирачното оборудване на моторното превозно средство, или, когато е приложимо, на ремаркето, са изложени в следващите подточки. С изключение на случаите, описани в точка 5.2.1.29.6 по-долу, тези сигнали трябва да се използват само за целите, предписани в настоящото правило.

5.2.1.29.1. В моторните превозни средства трябва да бъде предвидена възможност за подаване на светлинни предупредителни сигнали за неизправност и повреда в спирачката, както следва:

5.2.1.29.2. При моторните превозни средства, оборудвани с линия за електрическо управление и/или за които е разрешено да теглят ремарке, оборудвано с линия за електрическо управление, трябва да бъде възможно подаването на отделен жълт предупредителен сигнал за указване на повреда в задвижването с електрическо управление на спирачното оборудване на ремаркето. Сигналът трябва да се задейства от ремаркето през извод 5 на електрическия съединител, съответстващ на ISO 7638:2003 (13), и във всеки случай сигналът, подаван от ремаркето, трябва да бъде показван без значително забавяне или промяна от теглещото превозно средство. Този предупредителен сигнал не трябва да светва, когато е свързано ремарке без линия за електрическо управление и/или задвижване с електрическо управление, или когато не е свързано ремарке. Тази функция трябва да бъде автоматична.

5.2.1.29.2.1. В случай на моторно превозно средство, оборудвано с линия за електрическо управление, когато е електрически свързано с ремарке чрез линия за електрическо управление, червеният предупредителен сигнал, посочен в точка 5.2.1.29.1.1 по-горе, трябва също да се използва за указване на някои конкретни неизправности в спирачното оборудване на ремаркето всеки път, когато от ремаркето постъпва съответната информация за неизправност по частта от линията за електрическо управление, предназначена за предаване на данни. Тази индикация трябва да е в допълнение към предупредителния сигнал, определен в точка 5.2.1.29.2 по-горе. Като алтернатива, вместо използването на червения предупредителен сигнал, посочен в точка 5.2.1.29.1.1 и придружаващия жълт предупредителен сигнал, посочен по-горе, в теглещото превозно средство може да бъде предвиден отделен червен предупредителен сигнал за указване на такава неизправност в спирачното оборудване на ремаркето.

5.2.1.29.3. Предупредителните сигнали трябва да са видими дори на дневна светлина; водачът трябва да може от мястото си да проверява лесно изправното състояние на сигналните устройства; неизправност на елемент от предупредителните устройства не трябва да води до загуба на ефективност на спирачната уредба.

5.2.1.29.4. Освен ако не е указано друго, то:

5.2.1.29.5. Гореспоменатият(те) предупредителен(и) сигнал(и) трябва да светва(т), когато електрическото оборудване (и спирачната уредба) на превозното средство е захранено. При неподвижно превозно средство трябва да се извърши проверка, която да установи, че в спирачната уредба отсъстват конкретните неизправности или повреди, преди изключването на предупредителните сигнали. Информацията за конкретните неизправности или повреди, които трябва да задействат гореспоменатите предупредителни сигнали, но които не се откриват при статични условия, трябва да се систематизира в процеса на появата им и те да бъдат показвани от предупредителните устройства при пускането на двигателя и при всички случаи, когато ключът за запалване (пускане) на двигателя е в положение „включено“ (в работно положение) през цялото време на наличие на неизправността или повредата.

5.2.1.29.6. Неспецифицираните неизправности (или повреди) или друга информация относно спирачките или ходовата част на моторното превозно средство, могат да бъдат показани със сигнала, посочен в точка 2.2.1.29.1.2, при условие че са изпълнени всички от следните условия:

5.2.1.30. Подаване на сигнал за спиране за включване на стопсветлините

5.2.1.30.1. При задействането на работната спирачна уредба от водача се подава сигнал, който служи за включване на стопсветлините.

5.2.1.30.2. Изисквания за превозните средства, които използват електронни сигнали за управление на първоначалното задействане на работната спирачна уредба и които са оборудвани с допълнителна спирачна уредба и/или електрическата уредба за рекуперативно спиране от категория А:

5.2.1.30.3. В случай на превозни средства, оборудвани със спирачна уредба, чиято спецификация е различна от определената в точка 5.2.1.30.2.1 по-горе, привеждането в действие на допълнителната спирачна уредба и/или електрическата уредба за рекуперативно спиране от категория А може да генерира сигнала независимо от полученото отрицателно ускорение.

5.2.1.30.4. Сигналът не трябва да бъде генериран, когато забавянето е резултат от естествения спирачен ефект само на двигателя.

5.2.1.30.5. Задействането на работната спирачна уредба от „автоматично спиране“ трябва да генерира споменатия по-горе сигнал. Когато обаче полученото забавяне е по-малко от 0,7 m/s2, сигналът може да бъде потиснат (14).

5.2.1.30.6. При задействането на част от работната спирачна уредба от „избирателно спиране“, гореспоменатият сигнал не трябва да се генерира (15).

5.2.1.30.7. В случай на превозни средства, оборудвани с линия за електрическо управление, сигналът трябва да се генерира от моторното превозно средство, когато по линията за електрическо управление от ремаркето е получено съобщение „включи стопсветлините“.

5.2.1.31. Когато превозното средство е оборудвано със средство за указване на аварийно спиране, задействането и изключването на сигнала за аварийно спиране трябва да се генерира само от задействането на работната спирачна уредба, когато са изпълнени следните условия (16):

5.2.1.32. В зависимост от разпоредбите на точка 12.3 от настоящото правило, всички превозни средства от следните категории трябва да са оборудвани с функция за регулиране на стабилността на превозното средство:

Функцията за регулиране на стабилността на превозното средство трябва да включва контрол срещу преобръщане и контрол срещу завъртане в завой и да отговаря на техническите изисквания от приложение 21 към настоящото правило.

5.2.1.33. Превозни средства от категория N1 с не повече от 3 оси могат да бъдат оборудвани с функцията за регулиране на стабилността на превозното средство. Ако такава е монтирана, тя трябва да включва контрол срещу преобръщане и контрол срещу завъртане в завой и да отговаря на техническите изисквания от приложение 21 към настоящото правило.

5.2.2. Превозни средства от категория О

5.2.2.1. Не е необходимо ремаркетата от категория O1 да бъдат оборудвани с работна спирачна уредба; ако обаче ремарке от тази категория е оборудвано с работна спирачна уредба, то трябва да удовлетворява същите изисквания като ремарке от категория O2.

5.2.2.2. Ремаркетата от категория O2 трябва да бъдат оборудвани с работна спирачна уредба от тип с непрекъснато, полунепрекъснато или инерционно действие. Последният тип е разрешен само за ремаркета със средна ос. Допускат се обаче електрически спирачни уредби, които отговарят на изискванията от приложение 14 към настоящото правило.

5.2.2.3. Ремаркетата от категории O3 и O4 трябва да са оборудвани с работна спирачна уредба от тип с непрекъснато или полунепрекъснато действие.

5.2.2.4. Работната спирачна уредба трябва:

5.2.2.5. Действието на работната спирачна уредба се разпределя между колелата на една и съща ос симетрично на средната надлъжна равнина на превозното средство. Трябва да бъде обявено наличието на компенсиране и на функции, напр. тази против блокиране на колелата, които могат да причинят отклонения от симетричното разпределение.

5.2.2.5.1. Компенсирането посредством задвижване с електрическо управление на влошаване на характеристиките или повреда в спирачната уредба трябва да се указва на водача посредством жълтия предупредителен сигнал, определен в точка 5.2.1.29.2. Това изискване се прилага за всички условия на натоварване, когато компенсирането надвишава следните граници:

5.2.2.5.2. Определеното по-горе компенсиране се допуска само когато началното задействане на спирачките е направено при скорост на превозното средство, която е по-голяма от 10 km/h.

5.2.2.6. Неизправности в задвижването с електрическо управление не трябва да предизвикват задействане на спирачките противно на намеренията на водача.

5.2.2.7. Необходимите за постигане на предписаната степен на ефективност спирачни повърхности трябва да са в постоянен контакт с колелата или посредством твърда връзка, или посредством компоненти, при които няма вероятност от повреждане.

5.2.2.8. Износването на спирачките трябва да може лесно да се компенсира посредством система за ръчно или автоматично регулиране. Освен това управлението и елементите на задействане и на спирачките трябва да имат свободен ход и, ако е необходимо, подходящ начин за компенсиране, така че при загряване на спирачките или след определена степен на износване на спирачните накладки да се осигурява ефективно спиране, без да се налага незабавно регулиране.

5.2.2.8.1. Регулирането на износването на работните спирачки трябва да бъде автоматично. Монтирането на устройства за автоматично регулиране обаче не е задължително за превозните средства от категории О1 и О2. Спирачките, оборудвани с устройства за автоматично регулиране на спирачката трябва да са такива, че след последователно загряване и охлаждане, да продължават да осигуряват свободния ход, определен в точка 1.7.3 от приложение 4, съответно след изпитване от тип I или тип III, също определени в посоченото приложение.

5.2.2.8.1.1. В случай на ремаркета от категория O4 се смята, че изискванията за ефективност от точка 5.2.2.8.1 по-горе са удовлетворени, ако са изпълнени изискванията от точка 1.7.3 от приложение 4.

5.2.2.8.1.2. В случай на ремаркета от категории О2 и О3 изискванията за ефективност от точка 5.2.2.8.1 по-горе трябва да се смятат за изпълнени, ако са изпълнени изискванията на точка 1.7.3 (18) от приложение 4.

5.2.2.8.2. Проверка на износването на триещите елементи на работната спирачка

5.2.2.8.2.1. Трябва да бъде възможно лесното извършване на оценка на износването на накладките на работната спирачка отстрани или под превозното средство, без да бъдат сваляни колелата, като се предвидят подходящи отвори за проверка или по друг начин. Това може да бъде постигано, като се използват обикновени стандартни сервизни инструменти или обичайно оборудване за контрол на превозни средства.

Като алтернативен вариант се допуска датчик на всяко колело (сдвоените колела се приемат за едно колело), който предупреждава водача на мястото му за управление за необходимостта от смяна на накладките. В случай на светлинно предупреждение може да бъде използван жълтият предупредителен сигнал, определен в точка 5.2.1.29.2 по-горе, при условие че сигналът съответства на изискванията от точка 5.2.1.29.6 по-горе.

5.2.2.8.2.2. Оценката на износването на повърхностите на триене на спирачните дискове или барабани може да се извърши или само чрез пряко измерване на конкретния елемент, или чрез проверка на показателите на износване на произволен диск или барабан, което може да наложи частично разглобяване. Следователно към момента на одобряването на типа производителят на превозното средство трябва да определи следното:

Тази информация се предоставя без ограничения, напр. в ръководството за експлоатация на превозното средство или в запис с електронни данни.

5.2.2.9. Спирачната уредба трябва да е такава, че да осигурява автоматично спиране на ремаркето в случай че връзката се разедини, докато ремаркето е в движение.

5.2.2.10. На всяко ремарке, за което се изисква да е оборудвано с работна спирачна уредба, трябва да е осигурено ръчно спиране, дори когато прикачното превозно средство е отделено от теглещото превозно средство. Спирачното устройство за паркиране трябва да може да се задейства от човек, стоящ на земната повърхност; в случай на ремарке обаче, което се използва за превоз на пътници, задействането на тази спирачка трябва да бъде възможно отвътре на ремаркето.

5.2.2.11. Ако на ремаркето е монтирано устройство, което позволява да бъде изключено пневматичното задействане на спирачната уредба, с изключение на спирачката за паркиране, споменатото устройство трябва да бъде така проектирано и конструирано, че задължително да се връща в положение „покой“ не по-късно от възобновяване на подаването на сгъстен въздух към ремаркето.

5.2.2.12. Ремаркетата от категории О3 и О4 трябва да удовлетворяват условията, посочени в точка 5.2.1.18.4.2. На линията за управление, след съединителната глава, на леснодостъпно място трябва да се постави връзка за изпитване на налягането.

5.2.2.12.1. В случай на ремаркета, оборудвани с линия за електрическо управление и електрически свързани с теглещо превозно средство с линия за електрическо управление, автоматичното действие на спирачката, посочено в точка 5.2.1.18.4.2, може да бъде потиснато, докато налягането в резервоарите за сгъстен въздух на ремаркето е достатъчно за осигуряване на спирачната ефективност, посочена в точка 3.3 от приложение 4 към настоящото правило.

5.2.2.13. Ремаркетата от категория O3 трябва да бъдат оборудвани със системи против блокиране на колелата в съответствие с изискванията от приложение 13 към настоящото правило. Ремаркетата от категория O4 трябва да бъдат оборудвани със системи против блокиране на колелата в съответствие с изискванията за категория А от приложение 13 към настоящото правило.

5.2.2.14. Когато допълнителното оборудване се захранва с енергия от работната спирачна уредба, работната спирачна уредба трябва да бъде защитена така, че сумата на спирачните усилия, които въздействат на периферията на колелата трябва да бъде не по-малко от 80 % от стойността, предписана за съответното ремарке, определена в точка 3.1.2.1 от приложение 4 към настоящото правило. Това изискване трябва да бъде изпълнено при следните две условия на експлоатация:

5.2.2.14.1. Смята се, че предписанията, посочени по-горе, са изпълнени, когато налягането в акумулатора(ите) на енергия за работната спирачка се поддържа на ниво поне 80 % от необходимото налягане в линията за управление или от еквивалента на заявеното налягане, изразено в цифров вид, определен в точка 3.1.2.2 от приложение 4 към настоящото правило.

5.2.2.15. Специални допълнителни изисквания към работни спирачни уредби със задвижване с електрическо управление

5.2.2.15.1. Възникването на единична кратковременна неизправност (< 40 ms) в задвижването с електрическо управление (напр. прекъсване на сигнала или грешка в базата данни), не трябва да се отразява съществено върху ефективността на работната спирачка.

5.2.2.15.2. В случай на неизправност в задвижването с електрическо управление (19) (напр. прекъсване, разединяване), трябва да се осигурява спирачна ефективност най-малко равна на 30 % от предписаната ефективност за работната спирачна уредба на съответното ремарке. За ремаркета, които са електрически свързани само чрез линия за електрическо управление съгласно точка 5.1.3.1.3 и изпълняващи изискванията от точка 5.2.1.18.4.2 по отношение на ефективността, предписана в точка 3.3 от приложение 4 към настоящото правило, е достатъчно да се вземат предвид предписанията от точка 5.2.1.27.10, когато повече не може да бъде осигурена спирачна ефективност, равна на поне 30 % от предписаната ефективност на работната спирачна уредба на ремаркето, чрез подаден сигнал „заявка за спиране поради прекъсване на захранващия тръбопровод“ по частта на линията за електрическо управление, предназначена за предаване на данни, или продължително отсъствие на предаване на данни.

5.2.2.15.2.1. Неизправност в задвижването с електрическо управление на ремаркето, която засяга функционирането и ефективността на уредбите, разглеждани в настоящото правило, както и неизправности в захранването с енергия, осигурявано през съединителя по ISO 7638:2003 (20), трябва да бъдат оповестявани на водача посредством отделния предупредителен сигнал, посочен в точка 5.2.1.29.2, през извод 5 на електрическия съединител, съответстващ на ISO 7638:2003 (20). Освен това при оборудваните с линия за електрическо управление ремаркета, когато те са електрически свързани с теглещото превозно средство с линия за електрическо управление и когато не може да се осигурява предписаната ефективност на работната спирачка на ремаркето, по частта за предаване на данни на линията за електрическо управление трябва да се подава информация за неизправността с оглед на задействането на червения предупредителен сигнал, предвиден в точка 5.2.1.29.2.1.

5.2.2.16. Когато в произволна част на работната спирачна уредба на ремарке, оборудвано с линия за електрическо управление и електрически свързано с теглещо превозно средство с електронна управляваща линия, запасената енергия пада до определената в съответствие с точка 5.2.2.16.1 стойност, трябва да бъде осигурено предупреждение за водача на теглещото превозно средство. Предупреждението трябва да се осигури чрез задействане на червения сигнал, посочен в точка 5.2.1.29.2.1, и ремаркето трябва да предава информация за неизправността чрез частта от линията за електрическо управление, предназначена за предаване на данни. Отделният жълт предупредителен сигнал, посочен в точка 5.2.1.29.2, също трябва да се задейства през извод 5 на електрическия съединител, съответстващ на ISO 7638:2003 (21), и да съобщава на водача, че в ремаркето е налице ниско ниво на енергия.

5.2.2.16.1. Стойността на ниското ниво на енергията, посочено в точка 5.2.2.16 по-горе, е тази, при която, без дозареждане на резервоара и независимо от натоварването на ремаркето, след четирикратно пълно задействане на органа за управление на работната спирачка не е възможно той да се задейства за пети път и да се постигне поне 50 % от предписаната ефективност за работната спирачна уредба на съответното ремарке.

5.2.2.17. На ремаркета, оборудвани с линия за електрическо управление, а също и на ремаркета от категория О3 и О4, оборудвани със система против блокиране на колелата, на задвижването с електрическо управление трябва да бъде монтирано едното от следните две устройства, или и двете такива устройства:

Предупредителните сигнали за неизправност, изисквани за ремаркето съгласно настоящото правило, трябва да бъдат задействани през посочените по-горе съединители. Изискванията, прилагани за ремаркетата по отношение на предаването на предупредителни сигнали за неизправност трябва да бъдат по целесъобразност тези, които са предписани за превозните средства в точки 5.2.1.29.4, 5.2.1.29.5 и 5.2.1.29.6 от настоящото правило.

Ремаркетата, оборудвани с определения по-горе съединител по ISO 7638:2003, трябва да бъдат незаличимо маркирани с указание на функционалните възможности на спирачната уредба при включен и изключен съединител по ISO 7638:2003 (23).

Маркировката трябва да бъде разположена така, че да бъде видима, когато се свързват пневматичната или електрическата връзка.

5.2.2.17.1. Ремаркетата, оборудвани с функция за регулиране на стабилността на превозното средство, определена в точка 2.34 от настоящото правило, трябва в случай на неизправност или повреда във функцията за регулиране на стабилността на ремаркето да указват неизправността или повредата чрез отделен жълт предупредителен сигнал, посочен в точка 5.2.1.29.2 по-горе, през извод 5 на съединителя по ISO 7638:2003.

Предупредителният сигнал трябва да се показва през цялото време, докато продължава неизправността или повредата и когато ключът за запалване (пускане) на двигателя е в положение „включено“ (в работно положение).

5.2.2.17.2. Допуска се свързването на спирачната уредба към захранване, което е допълнително към наличното, осигурявано от посочения по-горе съединител по ISO 7638:2003. Когато обаче е налично допълнително захранване, се прилагат следните разпоредби:

5.2.2.18. Когато електрическата енергия, осигурявана от електрическия съединител по ISO 7638:2003, се използва за функциите, определени в точка 5.1.3.6 по-горе, спирачната уредба трябва да има приоритет и да бъде защитена срещу външно за нея претоварване. Тази защита трябва да бъде функция на спирачната уредба.

5.2.2.19. В случай на неизправност в една от линиите за управление, свързващи две превозни средства, оборудвани съгласно точка 5.1.3.1.2, ремаркето трябва да използва линията за управление, която не е засегната от неизправността, за да осигурява автоматично спирачната ефективност, предписана за ремаркето в точка 3.1 от приложение 4.

5.2.2.20. Когато напрежението на захранване на ремаркето спадне под стойността, определена от производителя, при която повече не може да се осигурява предписаната ефективност на работната спирачка, трябва да се задейства отделният жълт предупредителен сигнал, посочен в точка 5.2.1.29.2, през извод 5 на електрическия съединител по ISO 7638:2003 (24). Освен това при ремаркета, оборудвани с линия за електрическо управление, когато са електрически свързани с теглещо превозно средство с линия за електрическо управление, по частта от линията за електрическо управление, предназначена за предаване на данни, трябва да се предава информация за неизправността чрез задействане на червения предупредителен сигнал, посочен в точка 5.2.1.29.2.1.

5.2.2.21. Освен в изпълнение на изискванията от точки 5.2.1.18.4.2 и 5.2.1.21 по-горе, спирачките на ремаркето могат също автоматично да се привеждат в действие, когато са задействани от спирачната уредба на самото ремарке след оценка на генерираната бордова информация.

5.2.2.22. Задействане на работната спирачна уредба

5.2.2.22.1. В случай на превозни средства, оборудвани с линия за електрическо управление, сигналът „включи стопсветлините“ трябва да се предава от ремаркето по линията за електрическо управление, когато спирачната уредба на ремаркето е приведена в действие по време на „автоматично спиране“, задействано от ремаркето. Когато обаче полученото забавяне е по-малко от 0,7 m/s2, сигналът може да бъде потиснат (25).

5.2.2.22.2. В случай на ремаркета, оборудвани с линия за електрическо управление, сигналът „включи стопсветлините“ не трябва да се предава от ремаркето по линията за електрическо управление по време на „избирателно спиране“, задействано от ремаркето (26).

5.2.2.23. Предмет на разпоредбите от точка 12.3 от настоящото правило, всички превозни средства от категориите O3 и O4 (27) с не повече от 3 оси и с пневматично окачване трябва да бъдат оборудвани с функция за регулиране на стабилността на превозното средство. Тя трябва да включва поне контрол срещу преобръщане и да отговаря на техническите изисквания от приложение 21 към настоящото правило.

6. ИЗПИТВАНИЯ

Изпитванията на спиране, на които е необходимо да се подлагат представените за одобряване превозни средства, както и изискванията към ефективността на спиране, са описани в приложение 4 към настоящото правило.

7. ПРОМЯНА НА ТИПА ПРЕВОЗНО СРЕДСТВО ИЛИ СПИРАЧНА УРЕДБА И РАЗШИРЕНИЕ НА ОДОБРЕНИЕ

7.1. Органът по одобряване на типа, одобрил типа превозно средство, се уведомява за всяка промяна на типа превозно средство или на неговата спирачна уредба по отношение на характеристиките от приложение 2 към настоящото правило. В такъв случай органът може:

7.1.1. да прецени, че е малко вероятно извършените промени да окажат забележимо неблагоприятно въздействие и че във всички случаи превозното средство продължава да отговаря на изискванията; или

7.3. Органът по одобряване на типа, който издава разширението на одобрение, присвоява сериен номер на всеки формуляр за съобщение, изготвен за това разширение, информира за това другите страни по Спогодбата от 1958 г., прилагащи настоящото правило, чрез формуляр за съобщение, съответстващ на образеца от приложение 2 към настоящото правило.

8. СЪОТВЕТСТВИЕ НА ПРОИЗВОДСТВОТО

8.1. Всяко превозно средство, одобрено по настоящото правило, трябва да бъде произведено така, че да съответства на одобрения тип, като отговаря на изискванията, посочени в точка 5 по-горе.

8.2. С цел проверка на спазването на изискванията на точка 8.1 по-горе се провеждат подходящи проверки на производството.

8.3. По-специално притежателят на одобрението трябва:

8.4. Органът по одобряване на типа, който е издал одобрение на типа, може да проверява във всеки момент методите за контрол на съответствието, прилагани спрямо всяка една производствена единица.

8.4.1. При всяка инспекция на проверяващия инспектор се представят протоколите от изпитванията и документацията за следене на производството.

8.4.2. Инспекторът може да подбира произволно образци за изпитване в лабораторията на производителя. Минималният брой на образците може да бъде определен в зависимост от резултатите от проверката, извършена от производителя.

8.4.3. Когато нивото на качеството изглежда незадоволително или когато е необходимо да се провери валидността на изпитванията, проведени съгласно точка 8.4.2 по-горе, инспекторът избира образците, които да се изпратят на техническата служба, провела изпитванията за одобряване на типа.

8.4.4. Органът по одобряване на типа може да проведе всяко от изпитванията, предписани в настоящото правило.

8.4.5. Нормалната честота на проверките от страна на органа по одобряване на типа е веднъж на две години. Ако се регистрират незадоволителни резултати по време на едно от тези посещения, органът по одобряване на типа трябва да гарантира, че са предприети всички необходими стъпки, за да се възстанови съответствието на производството възможно най-бързо.

9. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО

9.1. Одобряването, издадено по отношение на тип превозно средство съгласно настоящото правило, може да се отмени, ако не са спазени изискванията по точка 8.1 по-горе.

9.2. Ако страна по Спогодбата, прилагаща настоящото правило, отмени дадено от нея одобрение, тя уведомява незабавно останалите страни по договора, прилагащи настоящото правило, посредством формуляр за съобщение, съответстващ на образеца от приложение 2 към настоящото правило.

10. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО

Ако притежателят на одобрението прекрати напълно производството на тип превозно средство, одобрен в съответствие с настоящото правило, той уведомява за това органа по одобряване на типа, издал одобрението. При получаването на съответното съобщение органът на свой ред уведомява за това останалите страни по Спогодбата, прилагащи настоящото правило, посредством формуляр за съобщение, съответстващ на образеца от приложение 2 към настоящото правило.

11. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ПРОВЕЖДАЩИ ИЗПИТВАНИЯТА ЗА ОДОБРЕНИЕ, И НА ОРГАНИТЕ ПО ОДОБРЯВАНЕТО НА ТИПА

Страните по Спогодбата, прилагащи настоящото правило, съобщават на Секретариата на ООН наименованията и адресите на техническите служби, отговарящи за провеждането на изпитвания за одобрение, както и на органите по одобряването на типа, издаващи одобрение, на които се изпращат формулярите, удостоверяващи одобрение, разширение, отказ или отмяна на одобрение, или окончателно прекратяване на производството, издадени в други държави.

12. ПРЕХОДНИ РАЗПОРЕДБИ

12.1. Считано от официалната дата на влизане в сила на серия от изменения 11 към настоящото правило (11 юли 2008 г.), никоя страна по Спогодбата, прилагаща настоящото правило, няма право да отказва да издаде или да приеме одобрение на типа по настоящото правило, изменено със серия от изменения 11.

12.2. Страните по договора, прилагащи настоящото правило, издават одобрения само ако подлежащият на одобрение тип превозно средство отговаря на изискванията на настоящото правило, изменено със серия от изменения 11.

Независимо от изложените по-горе изисквания, за всички нови одобрявания на типа преди 28 октомври 2014 г. не се изисква съответствие с изискванията на притурка 7 към серия от изменения 11.

12.3. От посочените в дадената по-долу таблица дати на прилагане на серия от изменения 11 към настоящото правило, страните по Спогодбата, които прилагат настоящото правило, не могат да бъдат задължавани да одобряват тип превозно средство, одобрен съгласно серия от изменения 10 към настоящото правило.

12.4. Независимо от изискванията на точка 12.3, до 24 октомври 2016 г. нито една страна по Спогодбата, която прилага настоящото правило, не може да отказва да приеме одобрение на тип превозно средство, който не съответства на изискванията на притурка 2 към серия изменения 11 на настоящото правило.

12.5. Страните по Спогодбата, които прилагат настоящото правило, не могат да отказват да издават одобрения на типа за съществуващи типове, които са получили одобрение съгласно базовите изисквания, съществуващи към момента на първоначалното одобряване.

12.6. Без да се засягат гореспоменатите преходни разпоредби, страните по Спогодбата, в които настоящото правило влиза в сила след датата на влизане в сила на най-новата серия от изменения, не са длъжни да приемат одобрения, издадени в съответствие с предходна серия от изменения на настоящото правило.

12.7. От момента на изтичане на 24 месеца след датата на влизане в сила на притурка 12 към серия от изменения 11, страните по Спогодбата, които прилагат настоящото правило, трябва да издават одобрения на типа на типове превозни средства само ако подлежащият на одобряване тип превозно средство отговаря на изискванията на настоящото правило, изменено с притурка 12 към серия от изменения 11.

(1) Съгласно определеното в Консолидираната резолюция за конструкцията на превозни средства (R.E.3), документ ECE/TRANS/WP.29/78/Rev.3, para.2 — www.unece.org/trans/main/wp29/wp29wgs/wp29gen/wp29resolutions.html

(2) В съответствие със сроковете на прилагане, посочени в точка 12 от настоящото правило, изискванията по отношение на спирането за превозни средства от категория М1 са включени единствено в Правило № 13-Н. За превозните средства от категория N1 страните по Спогодбата, подписали Правило № 13-Н и настоящото правило, признават че одобренията, издадени по което и да е от правилата, са еднакво валидни.

(3) Отличителните номера на договарящите страни по Спогодбата от 1958 г. са дадени в приложение 3 към Консолидираната резолюция за конструкцията на превозните средства (R.E.3), документ ECE/TRANS/WP.29/78/Rev. 3, приложение 3 — www.unece.org/trans/main/wp29/wp29wgs/wp29gen/wp29resolutions.html

(4) До приемане на единни технически стандарти, които осигуряват съвместимост и безопасност, не се допускат съединения между моторни превозни средства и ремаркета, които съответстват на точка 5.1.3.1.3.

(5) Не се прилага за ремаркета.

(6) Не се прилага за превозни средства с електронно управление на спирачните уредби.

(7) Когато се отличава от минималното налягане на включване.

(8) Прилага се само за ремаркета.

(9) За целите на периодичните технически проверки може да се наложи корекция на стойностите на минималните гранични стойности на интензивността на спирането, за да бъдат отчетени национални или международни експлоатационни изисквания.

(10) Органът по одобряване на типа, който издава одобрение, трябва да има право да проверява работната спирачна уредба чрез допълнителни процедури на изпитване на превозното средство.

(11) В съответните случаи съединителят по ISO 7638:2003 може да се използва за приложения, съответстващи на извод 5 или 7.

(12) До съгласуване на единни процедури за изпитване, производителят трябва да представи на техническата служба анализ на потенциалните неизправности в управлението и последствията от тях. Тази информация трябва да бъде обсъдена и съгласувана от техническата служба и производителя на превозното средство.

(13) В съответните случаи съединителят по ISO 7638:2003 може да се използва за приложения, съответстващи на извод 5 или 7.

(14) Към момента на одобряването на типа съответствието с това изискване се потвърждава от производителя на превозното средство.

(15) В случай на „избирателно спиране“ функцията може да се промени на „автоматично спиране“.

(16) Към момента на одобряването на типа съответствието с това изискване се потвърждава от производителя на превозното средство.

(17) Превозни средства с висока проходимост (напр. подвижна техника, използваща нестандартно шаси — подвижни кранове, превозни средства с хидростатично задвижване, в които хидравличната задвижваща система се използва също и за спиране, и спомагателни функции, превозни средства от категория N2, които притежават всички изброени характеристики: брутна маса на превозното средство между 3,5 и 7,5 тона, нестандартно ниско шаси, повече от 2 оси и хидравлично задействане), клас I, клас A съчленени превозни средства от категории M2 и M3, N2 теглещи превозни средства за полуремаркета с брутна маса на превозното средство (БМПС) между 3,5 и 7,5 тона, са освободени от това изискване.

(18) До приемането на единни технически разпоредби, които да гарантират точното оценяване на работата на устройството за автоматично регулиране на спирачката, се смята, че изискването за свободен ход е изпълнено, когато по време на изпитванията на спиране, предписани за съответното ремарке, се наблюдава свободен ход.

(19) До съгласуване на единни процедури за изпитване, производителят трябва да представи на техническата служба анализ на потенциалните неизправности в управлението и последствията от тях. Тази информация трябва да бъде обсъдена и съгласувана от техническата служба и производителя на превозното средство.

(20) В съответните случаи съединителят по ISO 7638:2003 може да се използва за приложения, съответстващи на извод 5 или 7.

(21) В съответните случаи съединителят по ISO 7638:2003 може да се използва за приложения, съответстващи на извод 5 или 7.

(22) Специфицираните в ISO 7638:2003 сечения на проводниците за ремаркето могат да бъдат намалени, ако ремаркето е със собствен стопяем предпазител. Номиналният ток на стопяемия предпазител трябва да е такъв, че да не превишава номиналния ток на електрическите кабели. Тази дерогация не се прилага за ремаркета, оборудвани да теглят друго ремарке.

(23) В случай на ремарке, оборудвано със съединител по ISO 7638 и с автоматичен съединител, маркировката трябва да посочва, че съединителят по ISO 7638 не трябва да се включва, ако се използва автоматичният съединител.

(24) В съответните случаи съединителят по ISO 7638:2003 може да се използва за приложения, съответстващи на извод 5 или 7.

(25) Към момента на одобрението на типа съответствието с това изискване се потвърждава от производителя на превозното средство.

(26) В случай на „избирателно спиране“ функцията може да се промени на „автоматично спиране“.

(27) От това изискване трябва да бъдат изключени ремаркетата за превоз на извънредни товари и ремаркетата с места за правостоящи пътници.

10.4.1. При устройства за управление на ремаркета с няколко оси с шарнирен теглич, при които спирачната лостова система зависи от местоположението на теглещото устройство, ходът на устройството за управление s трябва да е по-голям от ефективния ход на устройството за управление s′; разликата в дължината трябва да е най-малко равна на загубата на ход so. Загубата на ход so не трябва да е по-голяма от 10 % от ефективния ход s.

ПРИЛОЖЕНИЕ 13

ИЗИСКВАНИЯ КЪМ ИЗПИТВАНЕТО НА ПРЕВОЗНИ СРЕДСТВА, ОБОРУДВАНИ СЪС СИСТЕМИ ПРОТИВ БЛОКИРАНЕ НА КОЛЕЛАТА

1. ОБЩИ ПОЛОЖЕНИЯ

1.1. В настоящото приложение се определя необходимата спирачна ефективност на пътните превозни средства, оборудвани със система(и) против блокиране на колелата.

1.2. Известните понастоящем системи против блокиране на колелата се състоят от датчик или датчици, контролер или контролери и модулатор или модулатори. Всяко устройство с различна конструкция, което може да бъде внедрено в бъдеще, или функция срещу блокиране, интегрирана в друга система, се разглеждат като системи против блокиране на колелата по смисъла на настоящото приложение и приложение 10 към настоящото правило, ако осигуряват ефективност, еднаква с предписаната от настоящото приложение.

2. ОПРЕДЕЛЕНИЯ

2.1. „Система против блокиране на колелата“ е частта от работната спирачна уредба, която автоматично регулира степента на хлъзгането по посока на въртенето на колелото (колелата), за едно или няколко колела на превозното средство при спиране.

2.2. „Датчик“ е елемент, предназначен да определя и предава към контролера информация за условията на въртене на колелото (колелата) или за динамичните условия на движението на превозното средство.

2.3. „Контролер“ е елементът, предназначен да обработва данните, получавани от датчика (датчиците) и да подава сигнал към модулатора.

2.4. „Модулатор“ е елемент, предназначен да променя спирачното усилие (усилия) в зависимост от сигнала, получен от контролера.

2.5. „Пряко управлявано колело“ означава колело, чието спирачно усилие се модулира в зависимост от данните, получавани най-малко от неговия датчик (1).

2.6. „Непряко управлявано колело“ означава колело, чието спирачно усилие се модулира в зависимост от данните, получавани от датчика (датчиците) на друго колело (колела). (1)

2.7. „Пълно действие“ означава, че системата против блокиране на колелата непрекъснато модулира спирачното усилие, за да предотврати блокирането на пряко управляваните колела. Задействанията на спирачката, при които има само еднократно модулиране в процеса на спирането, не трябва да се смятат за отговарящи на това определение.

В случай на ремаркета с пневматични спирачни уредби, пълното действие на системата против блокиране на колелата се осигурява само тогава, когато налягането във всеки спирачен изпълнителен механизъм на пряко управляваното колело надвишава с повече от 100 kPa максималното налягане в режим на цикличност по време на дадено изпитване. Наличното захранващо налягане не може да надвишава 800 kPa.

3. ТИПОВЕ СИСТЕМИ ПРОТИВ БЛОКИРАНЕ НА КОЛЕЛАТА

3.1. Смята се, че превозното средство е оборудвано със система против блокиране на колелата по смисъла на точка 1 от приложение 10 към настоящото правило, когато е снабдено с една от следните системи:

3.1.1. Система против блокиране на колелата от категория 1 Превозното средство, оборудвано със система против блокиране на колелата от категория 1, трябва да отговаря на всички изисквания от настоящото приложение.

3.1.2. Система против блокиране на колелата от категория 2 Превозното средство, оборудвано със система против блокиране на колелата от категория 2, трябва да отговаря на всички изисквания от настоящото приложение, с изключение на тези от точка 5.3.5 по-долу.

3.1.3. Система против блокиране на колелата от категория 3 Превозното средство, оборудвано със система против блокиране на колелата от категория 3, трябва да отговаря на всички относими изисквания от настоящото приложение, с изключение на тези от точки 5.3.4 и 5.3.5 по-долу. За тези превозни средства всяка отделна ос (или ходова част), която няма поне едно пряко управлявано колело, трябва да изпълнява условията за използване на сцеплението и последователността при блокиране на колелата от приложение 10 към настоящото правило, съответно по отношение на интензивността на спиране и натоварването. Изпълнението на тези изисквания може да бъде проверено върху пътни повърхности с висок или нисък коефициент на сцепление (приблизително 0,8 и 0,3 максимум) чрез изменение на усилието, прилагано върху органа за управление на работната спирачка.

3.2. Смята се, че ремаркето е оборудвано със система против блокиране на колелата по смисъла на точка 1 от приложение 10 към настоящото правило, когато най-малко две колела от противоположни страни на превозното средство са пряко управлявани, а всички останали колела са пряко или непряко управлявани от системата против блокиране на колелата. При ремаркетата най-малко две колела на една предна ос и две колела на една задна ос трябва да бъдат пряко управлявани, като всяка една от тези оси има най-малко един независим модулатор, а всички останали колела са пряко или непряко управлявани. Освен това ремарке, оборудвано със система против блокиране на колелата, трябва да отговаря на едно от следните условия:

3.2.1. Система против блокиране на колелата от категория А Ремарке, оборудвано със система против блокиране на колелата от категория A, трябва да отговаря на всички съответни изисквания от настоящото приложение.

3.2.2. Система против блокиране на колелата от категория В Ремарке, оборудвано със система против блокиране на колелата от категория В, трябва да отговаря на всички съответни изисквания от настоящото приложение, с изключение на изискванията от точка 6.3.2.

4. ОБЩИ ИЗИСКВАНИЯ

4.1. Водачът трябва да бъде известяван чрез специален светлинен предупредителен сигнал за неизправности в задвижването с електрическо управление на системата против блокиране на колелата (2), които нарушават работата на тази система по отношение на функционалните изисквания и изискванията за ефективност, посочени в настоящото приложение. За тази цел може да бъде използван жълтият предупредителен сигнал, посочен в точка 5.2.21.1.2.

4.1.1. Неправилна работа на датчика, която не може да се установи при статични условия, трябва да бъде открита не по-късно от момента, в който скоростта на превозното средство надвиши 10 km/h. (3) За да се предотврати обаче извеждането на невярна индикация за неизправност, когато датчикът не дава сигнал за скоростта на превозното средство, поради това че колелото не се върти, проверката може да се забави, но неизправността трябва да бъде открита не по-късно от момента, в който скоростта на превозното средство надвиши 15 km/h.

4.1.2. Когато системата против блокиране на колелата е захранена, като превозното средство е на място, електрически управляемият(те) клапан(и) на пневматичния модулатор трябва да се задейства(т) поне веднъж.

4.2. Моторните превозни средства, оборудвани със система против блокиране на колелата и за които е разрешено да теглят оборудвано с такава система ремарке, трябва да бъдат снабдени с отделен оптичен предупредителен сигнал за системата против блокиране на колелата на ремаркето, който да отговаря на изискванията от точка 4.1 от настоящото приложение. За тази цел трябва да бъдат използвани отделните жълти предупредителни сигнали, посочени в точка 5.2.1.29.2, задействани през извод 5 на съответстващия на ISO 7638:2003 електрически съединител. (4)

4.3. В случай на неизправност, определена в точка 4.1 по-горе, се прилагат следните изисквания:

Моторни превозни средства: остатъчната спирачна ефективност трябва да бъде предписаната за въпросното превозно средство в случай на неизправност в част от задействането на работната спирачна уредба, определена в точка 5.2.1.4 от настоящото правило. Това изискване не трябва да се тълкува като отклонение от изискванията относно аварийната спирачна уредба.

Ремаркета: остатъчната спирачна ефективност трябва да бъде определената в точка 5.2.2.15.2 от настоящото правило.

4.4. Магнитни или електрически полета не трябва да въздействат неблагоприятно на действието на системата против блокиране на колелата. Това трябва да бъде доказано чрез съответствие с Правило № 10, съгласно изискванията на точка 5.1.1.4 от настоящото правило.

4.5. Може да не е предвидено ръчно устройство за изключване или промяна на режима за управление (5) на системата срещу блокиране на колелата, освен при моторни превозни средства с висока проходимост от категории N2 и N3; когато на превозни средства с повишена проходимост от категории N2 или N3 е монтирано такова устройство, трябва да се спазват следните условия:

4.5.1. При изключена система против блокиране на колелата или променен режим за управление посредством посоченото в точка 4.5 устройство по-горе, моторното превозно средство трябва да удовлетворява всички съответни изисквания от приложение 10 към настоящото правило;

4.5.2. водачът трябва да бъде уведомяван посредством светлинен предупредителен сигнал, че система против блокиране на колелата е изключена, или че е променен режимът за управление; за тази цел може да бъде използван жълтият предупредителен сигнал, посочен в точка 5.2.21.1.2 от настоящото правило. Предупредителният сигнал трябва да бъде постоянен или мигащ;

4.5.3. системата против блокиране на колелата трябва автоматично да се включва/връща отново към пътен режим, когато устройството за запалване (пускане) на двигателя е в положение „включено“ (в работно положение);

4.5.4. в предоставеното от производителя ръководство за експлоатация на превозното средство трябва да е пояснено на водача за последствията от ръчното изключване или промяна на режима за управление на системата против блокиране на колелата;

4.5.5. посоченото в точка 4.5 по-горе устройство може, заедно с теглещото превозно средство, да изключва/променя режима за управление на системата против блокиране на колелата на ремаркето. Не се допуска отделно устройство само за ремаркето.

4.6. Превозните средства, оборудвани с интегрирана допълнителна спирачна уредба, трябва да бъдат оборудвани и със система против блокиране на колелата, която действа поне на работните спирачки на управляваната от допълнителната спирачна уредба ос и на самата допълнителна спирачна уредба, която изпълнява съответните изисквания от настоящото приложение.

5. СПЕЦИАЛНИ РАЗПОРЕДБИ ЗА МОТОРНИ ПРЕВОЗНИ СРЕДСТВА

5.1. Консумация на енергия

Превозните средства, оборудвани със системи против блокиране на колелата, трябва да запазват своята спирачна ефективност при пълно задействане на устройството за управление на работната спирачка за продължителен период от време. Съответствието с това изискване се проверява посредством следните изпитвания:

5.1.1. Процедура на изпитване

5.1.1.1. Началното ниво на енергията в устройството (устройствата) за натрупване на енергия трябва да бъде равно на посоченото от производителя. Това ниво не трябва да е по-малко от необходимото за осигуряване на ефективността, предписана за работната спирачна уредба на превозното средство в състояние с товар.

Устройството(ата) за натрупване на енергията за пневматичното спомагателно оборудване трябва да е(са) изолирано(и).

5.1.1.2. При начална скорост не по-ниска от 50 km/h върху повърхност с коефициент на сцепление, не по-висок от 0,3 (6), спирачките на превозно средство с товар трябва напълно да се задействат за време t, в продължение на което се отчита изразходваната енергия от непряко управляваните колела и от всички пряко управлявани колела, които през цялото време трябва да остават под въздействието на системата против блокиране на колелата.

5.1.1.3. След това двигателят на превозното средство трябва да се спре или да се прекрати захранването към устройството(устройствата) за натрупване на енергия за задвижване.

5.1.1.4. След това четири пъти последователно трябва да се задейства напълно органът за управление на работната спирачка, като превозното средство е на място.

5.1.1.5. При петото задействане на устройството за управление превозното средство трябва да може да бъде спряно с ефективност, най-малко равна на предписаната при аварийно спиране за превозно средство с товар.

5.1.1.6. По време на изпитванията, в случай на моторно превозно средство, за което е разрешено да тегли ремарке, оборудвано с пневматична спирачна уредба, захранващият въздухопровод се прекъсва, а устройството за натрупване на енергия с вместимост 0,5 l се свързва към пневматичната линия за управление (в съответствие с точка 1.2.2.3 от част А от приложение 7 към настоящото правило). При петото задействане на спирачките, предвидено в точка 5.1.1.5 по-горе, нивото на енергията, захранваща пневматичната линия за управление, не трябва да е по-ниско от половината от нивото, което се получава след първото пълно задействане при начално ниво на енергията.

5.1.2. Допълнителни изисквания

5.1.2.1. Коефициентът на сцепление на пътната повърхност трябва да се измерва с изпитваното превозно средство по метода, описан в точка 1.1 от допълнение 2 към настоящото приложение.

5.1.2.2. Изпитването при спиране се провежда с незацепен съединител, работещ на празен ход двигател и с превозно средство с товар.

5.1.2.3. Необходимото време за спиране t се определя по формулата:

(but not less than 15 seconds)

където t е в секунди, а vmax представлява максималната проектна скорост на превозното средство в km/h, при горна граница от 160 km/h.

5.1.2.4. Ако изискването за времето t не може да бъде изпълнено при еднократно спиране, могат да се извършат няколко етапа на спиране, но общо не повече от четири.

5.1.2.5. Когато изпитването се състои от няколко етапа на спиране, в интервалите между етапите на изпитването не се допуска дозареждане с енергия.

Като се започне от втория етап, може да се определи консумираната енергия, съответстваща на първоначалното задействане на спирачките, чрез изваждане на енергията за едно пълно натискане на педала на спирачната уредба от енергията за четири пълни натискания на педала на спирачната уредба, предписани в точка 5.1.1.4 (и точки 5.1.1.5, 5.1.1.6 и 5.1.2.6) от настоящото приложение, за втория, третия и четвъртия етап от изпитването, предписано в точка 5.1.1 от настоящото приложение, както е целесъобразно.

5.1.2.6. Смята се, че предписаната по точка 5.1.1.5 от настоящото приложение ефективност е постигната, когато след четвъртото задействане при неподвижно превозно средство, нивото на енергията в устройството(ата) за натрупване е равно или по-голямо от необходимото за аварийно спиране с превозно средство с товар.

5.2. Използване на сцеплението

5.2.1. Използването на сцеплението при системата против блокиране на колелата взема предвид действителното увеличение на спирачния път спрямо неговата минимална теоретична стойност. Приема се, че системата против блокиране на колелата отговаря на изискванията, когато е изпълнено условието ε ≥ 0,75, където ε е полученото сцепление, определено в точка 1.2 от допълнение 2 към настоящото приложение.

5.2.2. Използването на сцеплението ε трябва да се измерва при начална скорост 50 km/h върху пътна повърхност с коефициент на сцепление 0,3 или по-малко (7) до приблизително 0,8 (сух път), при начална скорост 50 km/h. За отстраняване на влиянието на температурната разлика в спирачките се препоръчва zAL да се определи преди определянето на k.

5.2.3. Изпитвателната процедура за определяне на коефициента на сцепление (k) и формулата за изчисляване на полученото сцепление (ε) трябва да съответстват на изложените в допълнение 2 към настоящото приложение.

5.2.4. Използването на сцеплението от системата против блокиране на колелата трябва да се проверява на комплектовани превозни средства, оборудвани със системи против блокиране на колелата от категории 1 или 2. В случай на превозни средства, оборудвани със системи против блокиране на колелата от категория 3, на това изискване трябва да отговаря само оста (осите) с най-малко едно пряко управлявано колело.

5.2.5. Условието ε ≥ 0,75 се проверява за превозно средство със и без товар (8).

Изпитването с превозно средство с товар върху повърхност с висок коефициент на сцепление може да не се провежда, ако чрез прилагането на предписаното усилие върху устройството за управление не може да се постигне пълно действие на системата против блокиране на колелата.

При изпитване с превозно средство без товар усилието върху органа за управление може да бъде увеличено до 100 daN, ако чрез прилагане на пълната стойност на предписаното усилие не може да се постигне непрекъсната цикличност (9). Ако 100 daN са недостатъчни за постигне на цикличното действие, изпитването може да не се провежда. При пневматични спирачни системи, налягането на въздуха не може да се увеличава повече от налягането на изключване, което е определено за целите на настоящото изпитване.

5.3. Допълнителни проверки

При превозно средство със и без товар, с незацепен съединител, трябва да бъдат извършени следните допълнителни проверки:

5.3.1. Колелата, управлявани пряко от системата против блокиране, не трябва да блокират върху пътните повърхности, определени в точка 5.2.2 от настоящото приложение, при рязко прилагане на пълно усилие (9) върху устройството за управление при начална скорост 40 km/h и при висока начална скорост, както е указано в таблицата по-долу (10) (11):

Категория превозно средство Максимална скорост на изпитване Повърхност с висок коефициент на сцепление Всички категории освен: N2, N3 с товар 0,8 vmax ≤ 120 km/h N2, N3 с товар 0,8 vmax ≤ 80 km/h Повърхност с нисък коефициент на сцепление N1 0,8 vmax ≤ 120 km/h M2, M3, N2 освен седлови влекачи за полуремаркета 0,8 vmax ≤ 80 km/h N3 и N2 седлови влекачи за полуремаркета 0,8 vmax ≤ 70 km/h

5.3.2. Когато оста преминава от настилка с високо сцепление (kH) на настилка с ниско сцепление (kL), където kH ≥ 0,5 и kH/kL≥ 2 (12) при максимално усилие (9) приложено върху органа за управление, пряко контролираните колела не трябва да блокират. Скоростта на движението и моментът на задействане на спирачките трябва да бъдат избрани така, че при система против блокиране на колелата в режим на пълно действие върху повърхност с висок коефициент на сцепление, преходът от едната повърхност към другата да се извършва с висока и с ниска скорост при условията, определени в точка 5.3.1 от настоящото приложение (11).

5.3.3. Когато превозното средство преминава от повърхност с нисък коефициент на сцепление (kL) към повърхност с висок коефициент на сцепление (kH), където kH ≥ 0,5 и kH/kL ≥ 2 (12), и е приложено пълно усилие (9) върху устройството за управление, то отрицателното ускорение на превозното средство трябва да нараства до подходяща висока стойност в рамките на приемлив период от време и превозното средство не трябва да се отклонява от първоначалната посока. Скоростта на движението и моментът на задействане на спирачките трябва да бъдат избрани така, че при система против блокиране на колелата в режим на пълно действие върху повърхност с нисък коефициент на сцепление, преходът от едната повърхност към другата да се извършва при скорост приблизително 50 km/h.

5.3.4. В случай на превозни средства, оборудвани със системи против блокиране на колелата от категории 1 и 2, когато десните и левите колела на превозното средство са разположени върху повърхности с различни коефициенти на сцепление (kH и kL), където kH ≥ 0,5 и kH/kL ≥ 2 (13), пряко управляваните колела не трябва да блокират, когато при скорост 50 km/h върху устройството за управление рязко се приложи пълното усилие (14).

5.3.5. Интензивността на спиране за превозни средства с товар, оборудвани със системи против блокиране на колелата от категория 1, при условията от точка 5.3.4 от настоящото приложение, трябва да съответства на предписаната в допълнение 3 към него.

5.3.6. При извършване на изпитванията, предвидени в точки 5.3.1, 5.3.2., 5.3.3, 5.3.4 и 5.3.5 от настоящото приложение, се допуска кратковременно блокиране на колелата. Освен това се допуска блокиране на колела и при скорост на превозното средство по-ниска от 15 km/h; също така се допуска блокиране на непряко управляваните колела при всяка скорост, но това не трябва да влияе на стабилността и управляемостта на превозното средство.

5.3.7. При изпитванията, предвидени в точки 5.3.4 и 5.3.5 от настоящото приложение, се допуска корекция на посоката на движението чрез кормилното управление, ако ъгълът на завъртане на волана през първите 2 s е в рамките на 120 ° и общо не надвишава 240°. Освен това в началото на тези изпитвания средната надлъжна равнина на превозното средство трябва да преминава над границата между повърхностите с висок и нисък коефициент на сцепление, а по време на изпитванията нито една част от външните гуми не трябва да пресича тази граница.

6. СПЕЦИАЛНИ РАЗПОРЕДБИ ЗА РЕМАРКЕТАТА

6.1. Консумация на енергия

Ремаркетата, оборудвани със система против блокиране на колелата, трябва да бъдат така проектирани, че да може дори след пълното задействане за определен интервал от време на органа за управление на работната спирачна уредба, превозното средство да запази достатъчно енергия за спиране в границите на допустимо разстояние.

6.1.1. Съответствието с горното изискване се проверява с посочената по-долу процедура при превозно средство без товар по прав и хоризонтален път с повърхност с добър коефициент на сцепление (15), с регулирани на възможно най-малка хлабина спирачки и с регулатор за разпределяне на спирачните усилия от натоварването (когато е монтиран такъв), поставен в положение „с товар“ по време на изпитването.

6.1.2. В случай на пневматични спирачни уредби началното ниво на енергия в устройството (устройствата) за натрупване на енергия за задвижване трябва да е еквивалентно на налягане от 800 kPa при съединителната глава на захранващия тръбопровод на ремаркето.

6.1.3. При начална скорост на превозното средство най-малко 30 km/h спирачките трябва напълно да се задействат за време t = 15 s, в продължение на което всички колела трябва да остават под действието на системата против блокиране на колелата. По време на това изпитване се прекъсва захранването към устройството (устройствата) за натрупване на енергия за задвижване.

Ако изискването за времето t = 15 s не може да бъде изпълнено при еднократно спиране, могат да се извършат допълнителни етапи на спиране. По времето на тези етапи не се допуска дозареждане на устройството (устройствата) за натрупване на енергия за задвижване с нова енергия, а от втория етап нататък се отчита допълнителната консумирана енергия за захранване на изпълнителните механизми, напр. посредством следната процедура на изпитване:

Налягането в акумулатора (акумулаторите) в началото на първия етап трябва да съответства на нивото, посочено в точка 6.1.2 от настоящото приложение. В началото на следващия етап (етапи) налягането в резервоара (резервоарите) след задействане на спирачките трябва да e не по-малко от налягането в резервоара (резервоарите) в края на предходния етап.

При следващия етап (етапи ) се отчита само времето от момента, в който налягането в акумулатора (акумулаторите) е равно на налягането от края на предходния етап.

6.1.4. В края на спирането органът за управление на работната спирачка трябва да се задейства напълно четири пъти последователно, като превозното средство е на място. По време на петото задействане, налягането в работните кръгове трябва да бъде достатъчно, за да се осигури общо спирачно усилие по периферията на колелата не по-малко от 22,5 % от максималното натоварване на колелата при неподвижно превозно средство, без да се предизвиква автоматично сработване на никоя спирачна уредба, която не се управлява от системата против блокиране на колелата.

6.2. Използване на сцеплението

6.2.1. Смята се, че системата против блокиране на колелата отговаря на изискванията, когато е изпълнено условието ε ≥ 0,75, където ε е използваното сцепление, определено в точка 2 от допълнение 2 к